cyanic-selkie/wikianc huggingface dataset:
Númenoreanske herskere
Ar-Pharazôn
Ar-Pharazôn var en fiktiv person fra J.R.R. Tolkiens Midgard. Han var den siste, mektigste og stolteste kongen av det undergangende riket Númenor. Han var venn av Amandil, Elendils far. I året 3255, etter Tar-Palantirs død, tok han dennes datter til ekte, mot hennes vilje og Númenors lov, og kom dermed til makten. Da Sauron gjorde krav på tittelen som menneskenes konge, samlet Ar-Pharazon Númenors hær og seilte med sin flåte til Midgard, for å styrte Sauron. så stor var Númenors makt på den tiden at Sauron ikke engang kunne stole på sine sterkeste tjenere. Sauron ble brakt til Núnenor som fange, men der fikk han snart kongens tillit. Under innflytelse fra Sauron ble Ar-Pharazôn til den mektigste tyrannen som verden hadde sett siden Morgoth. I sin villelse og frykt for døden gikk han til slutt til og med imot valaene og prøvde å ta fra dem hemmeligheten ved udødelighet. Men da han satte sin fot på Aman, førte han til Númenors undergang. Ar-Pharazon og hans soldater ble begravet under de sammenstyrtende bergene mens de ventet på det siste slaget. Númenor ble slukt av havet og bare få unnslapp, og blant dem var Elendil og sønnene hans, Isildur og Anárion.
Ar-Sakalthôr
I J.R.R. Tolkiens fiktive verden, beskrevet i blant annet Ringenes herre-bøkene, var Ar-Sakalthôr (2876 – 3102 A.T., r 3033 – 3102 A.T.) den 22. herskeren av Númenor. Han fulgte den kongelige tradisjonen som ledet bort fra valaene. Han etterfulgte sin far Ar-Zimrathôn som konge, og regjerte i sekstini år, og ble ved sin død etterfulgt av sin sønn Ar-Gimilzôr. Den tradisjonelle Quenyaversjonen av navnet var Tar-Falassion. det betyr Kyst sønn eller Barn av kysten.
Ar-Zimrathôn
I J.R.R. Tolkiens fiktive verden beskrevet i blant annet Ringenes herre bøkene var Ar-Zimrathôn (2798 – 3033 A.T., r. 2962 – 3033 A.T.) var den 21. herskeren av Númenor. Som sin far, Ar-Adûnakhôr, gjorde også Ar-Zimrathôn opprør mot valaene, og han tok navnet sitt i det Adûnaiske språket istedenfor i det tradisjonelle Quenya. Men Númenóreanske skriftlærde skrev navnet hans i Quenya som Tar-Hostamir for ikke å støte valaene. Navnet hans, på begge språkene, betyr Juvelsamler, noe som kanskje henviser til hans grådige natur.
Ar-Zimrathôn regjerte over Númenor i syttien år, og ble etterfulgt av sin sønn Ar-Sakalthôr.
Elros Tar-Minyatur
I J.R.R. Tolkiens mytologiske verden Arda var Elros Tar-Minyatur (født, død ) den første kongen av Númenor. Han var en halvalv, sønn av Eärendil og Elwing, og broren til Elrond. Da de Elros og Elrond fikk valget om å være menneske eller alv, valgte Elros å være menneske, og bli dødelig, mens Elrond valgte å bli alv.
Elros var 90 år gammel da han ble den første kongen av Númenor i, landet som menneskene (edain) fikk av valaene for å ha hjulpet til i striden mot Morgoth i første tideverv. Elros hadde fire barn, Vardamir Nólimon (arving), Tindómiel, Manwendil og Atanalcar. Selv om Elros valgte å bli dødelig levde han lengre enn noen andre mennesker i Ardas historie. Han var 500 år gammel da han døde, og ingen andre mennesker før eller etter ham har klart å komme i nærheten av hans alder. Hans regjeringstid på 410 år er også den lengste blant herskere av menneskene.
Herucalmo
I J.R.R. Tolkiens fiktive verden, beskrevet i bl.a. Ringenes herre bøkene, var Herucalmo (2286–2557 A.T., r. 2637–2657 A.T.) gift med den 3. regjerende dronningen av Númenor, Tar-Vanimeldë. Han var mye yngre enn sin kone. Tar-Vanimeldë hadde ikke stor interesse av å regjere, og det var Herucalmo som virket som hennes regent. Da hun døde, skulle tronen egentlig ha gått direkte til deres sønn, Tar-Alcarin, men Herucalmo tok tronen med makt, og regjerte i 20 år (fra A.T. 2637 – 2657) under navnet Tar-Anducal (Lys av Vesten).
Tar-Alcarin
I den perioden han styrte landet var en stille og for det meste fredelig en i Númenor, men i Midgard var det Sauron som styrte landene, og dermed falt skyggen også over øya Númenor. Herucalmos tron-raning ble av allmennheten sett på som en ond handling.
Tar-Alcarin regjerte i 80 år, og ble så etterfulgt av sin sønn, Tar-Calmacil.
Tar-Aldarion
Tar-Aldarions rette navn, Anardil, betyr Elsker av solen. Han ble kalt Sjøfareren. Han likte skogene, og trærne, for trærne var nødvendige for å bygge skip, men han holdt også nøye øye med hva som ble felt. Hans første kjærlighet var havet, og han var allerede en stor utforsker før han ble konge. Han gjorde mange reiser til Midgard og opprettet kontakt med alvefyrsten Gil-galad og hans rike i Gråhavnene. Han opprettet også en nødvendig havn i Midgard, ved navn Vinyalonde (Ny havn). Han bygget den store havnen Lond Daer ved elva Gwathló, og under hans regjering begynte også avskogingen av Enedwaith og Minhiriath.
Fordi han ble separert fra Erendis før hun gav han en mannlig arving, følte Aldarion tvunget til å sette sin eneste datter, Ancalimë, som sin arving til tronen, selv om dette brøt med både loven og tradisjonene i Númenor. Reglene for arverekken ble forandret, og prinsippet med at bare en mannlig arving kunne etterfølge sin far som konge ble byttet ut med en kjønnsnøytral primogenitur. Selv om Aldarion hadde levende slektninger som kunne ha fortsatt rekken av mannlige herskere ble deres rettigheter satt til side.
I håp om å spare sin etterfølger for de innbyrdes problemene han hadde opplevd, bestemte også Aldarion at i framtiden kunne arvingen til tronen kun gifte seg med en annen etterkommer av Elros, noe som gjorde antall folk som var mulige ektefeller langt mindre, og det gjorde at Númenors aristokrater ville ha til felles et lengre liv enn vanlige borgere med den kongelige slektlinjen. Slik ble Ancalimë den første regjerende dronning av Númenor. Hvis loven ikke hadde blitt forandret vill tronen gått til Aldarions søstersønn, Soronto, eller til Malantur, en etterkommer i rett linje far Tar-Minyatur.
Historien om Aldarion og Erendis kan bli funnet i Tolkiens Ufullendte fortellinger, (redigert av Christopher Tolkien). Selv om selve historien er ukomplett, gir boka hint til hvordan den fortsetter. Denne historien inneholder også de første hintene til Skyggens (Saurons), tilbakekomst til Midgard.
Tar-Amandil
Tar-Amandil (A.T. 192 – 603, r. A.T. 442 – 590) var i J.R.R. Tolkiens fiktive verden Midgard den 3. kongen av landet Númenor. Navnet hans betyr rett og slett Aman-elsker. Han var lovlig sett den 3. kongen av Númenor, men i praksis var han bare den andre. Tar-Amandils far, Vardamir Nólimon, avstod fra å ta over tronen da hans far, Elros (Tar-Minyatur), døde og dermed ble det Tar-Amandil som ble i praksis den andre kongen av landet, men Vardamir Nólimon er allikevel tatt med i listen over konger av Númenor, og omtales alltid som den andre kongen.
Tar-Amandil hadde to brødre ved navn Aulendil og Nolondil og en søster ved navn Vardilmë. Han hadde også tre barn:
Tar-Amandil frasa seg tonen i 590 A.T. og ble etterfulgt av sin sønn Tar-Elendil. Han døde i år 603 i det andre tideverv i en alder av 411 år.
Tar-Ancalimon
I J.R.R. Tolkiens fiktive verden beskrevet i blant annet Ringenes herre bøkene var Tar-Ancalimon (1986–2386 A.T., r. 2221–2386 A.T.) den 14. herskeren av landet Númenor. Han etterfulgte sin far, Tar-Atanamir, som hadde hatt samme tittel.
Tar-Ancalimon ble etterfulgt av sin sønn Tar-Telemmaitë.
Tar-Ancalimë
I J.R.R. Tolkiens fiktive verden, beskrevet i bl.a. Ringenes herre bøkene, var Tar-Ancalimë (873–1285 A.T., r. 1075–1280 A.T.) den syvende herskeren, og den første regjerende dronning, av riket Númenor. Hun var datter av kong Tar-Aldarion og hans kone Erendis.
Hun giftet seg med adelsmannen Hallacar, sønn av Hallatan av Hyarastorni. Både Tar-Ancalimë og Hallacar var femtegenerasjons etterkommere av kong Vardamir Nólimon, og de giftet seg av politiske grunner mer enn kjærlighet. Dronningen ønsket å få en arving for å hindre at tronen etter henne skulle gå til hennes fetter Soronto. Etter fødselen av deres sønn, levde Hallacar og Tar-Ancalimë adskilt.
Tar-Ancalimë ble oppfostret av sin mor, Erendis. Hennes mors tragiske ekteskap kan ha hatt innflytelse på Tar-Ancalimë, og vært en av grunnene til hennes avviselse av mannen sin. Hun ble etterfulgt av sin sønn, Tar-Anárion. Hun døde i år 1285 i det andre tidevervet, i en alder av 412 år.
Tar-Anárion
I J.R.R. Tolkiens fiktive verden Midgard var Tar-Anárion (1003 – 1404 A.T., r. 1280 – 1394 A.T.) den åttende hersker av Númenor, og etterfulgte sin mor, Tar-Ancalimë, som var den første regjerende dronningen. Navnet hans betyr Sol-sønn eller Barn av solen.
Det er lite som er kjent om Tar-Anárions styre. Hans to eldste barn var jenter, men ingen av dem fikk tronen etter sin far av ukjente grunner, og de mislikte og fryktet Ancalimë (deres bestemor), som ikke ville la dem gifte seg. Derfor ble Tar-Anárion etterfulgt av sin sønn Tar-Súrion.
Tar-Ardamin
I J.R.R. Tolkiens fiktive verden Midgard var Tar-Ardamin (A.T. 2618 – 2899, r. 2825 – 2899), Ar-Abattârik i Adûnaic, noen ganger skrevet opp som den nittende herskeren av Númenor men er også noen ganger utelatt. Han var sønnen av kong Tar-Calmacil, og når han blir tatt med i listene over Númenors herskere blir han regnet som den 19. herskeren. På Adûnaic betyr navnet hans Verdens pilar; mens på Quenya betyr navnet hans Verdens første.
Tar-Ardamin er ikke tatt med i listen over Númenors herskere i Tillegg A i Ringenes herre, men han er tatt med i Ufullendte fortellinger. J.R.R. Tolkiens sønn Christopher, som samlet sammen materialet til Ufullendte fortellinger av satte den sammen, spekulerer i en fornote i kapittelet The Line of Elros: Kings of Númenor om Tolkien kanskje hadde en grunn til å utelate navnet, men som han ikke utdypet.
Tar-Ardamins sønn, Ar-Adûnakhôr, etterfulgte sin far og er regnet som den 20. herskeren.
Tar-Atanamir
I J.R.R. Tolkiens fiktive verden Midgard var Tar-Atanamir (1800 – 2221 A.T., r. 2029 – 2221 A.T.), også kjent som Atanamir den store, den 13. kongen av riket Númenor. Han etterfulgte sin far, kong Tar-Ciryatan, som konge. Navnet hans betyr Mans juvel (eng: Jewel of Man). Han var den første kongen av Númenor som nektet å dø frivillig og gi opp sitt septer; istedenfor tok døden han med makt og hans styre endte på den måten. Derfor gav heller ingen av de senere kongene opp sitt styre frivillig, ved unntak av Tar-Palantir. Han ble 421 år gammel, og er derfor det lengst levende mennesket etter sin stamfar Elros.
Tar-Atanamir var også den først kongen til å tale mot Valaenes dom, og til å støtte motstanden mot valaene selv. Han var i tillegg den første kongen som var uvillig til å gi fra seg tronen før sin død, og dø mens han ennå var sterk i kropp og sjel. Derfor er også hans styre vanligvis ansett for å utgjøre begynnelsen på Númenors moralske nedgangstid (som etter hvert førte til dets fall).
Han ble etterfulgt av sin sønn Tar-Ancalimon.
Tar-Calmacil
Han var også den første kongen som tok et navn på Adûnaic i tillegg: Ar-Belzagar. Dette signaliserte det voksende gruppen kjent som Kongs menn som gjorde opprør mot Valaenes dom.
Det er en uoverensstemmelse i Tolkiens tekster som det at Tar-Calmacils etterfølger var enten Tar-Ardamin, sin sønn, eller Ar-Adûnakhôr, sin sønnesønn. Spesifisert; i Tillegg A i Ringenes herre, står Ar-Adûnakhôr som hans etterfølger, men i den mer utvidede Line of Elros: Kings of Númenor fra Ufullendte fortellinger, blir han etterfulgt av Tar-Ardamin. Christopher Tolkien mener at dette var en tilfeldig ombytting.
Tar-Ciryatan
I J.R.R. Tolkiens fiktive verden beskrevet i bl.a. Ringenes herre bøkene var Tar-Ciryatan (1624 – 2035 A.T., 1869 – 2029 A.T.), eller Ar-Balkumagân i Adûnaic, var den 12. herskeren av Númenor. Han etterfulgte sin far, Tar-Minastir, som konge.
Tar-Ciryatan var en stor skipsbygger, og han brakte krig til Midgard, og brakte dets skatter tilbake til Númenor. Havnet hans betyr Skipsbygger (se også Círdan).
Han abdiserte i år 2029 A.T., og ble etterfulgt av sin sønn, Tar-Atanamir.
Tar-Elendil
I J.R.R. Tolkiens fiktive verden, beskrevet i bl.a. Ringenes herre bøkene, var Tar-Elendil (350 – 751 A.T., r 590 – 740 A.T.) den fjerde kongen av landet Númenor, og etterfulgte sin far Tar-Amandil. Han ble regnet for å være en mester i poesi og var en lærd mann. Han ble også kjent som Parmaitë (som kan tolkes som bokhendt), fordi han selv skrev mange bøker. Navnet hans på Quenya kan bety enten Alve venn eller Stjerne elsker: men det er ikke sannsynlig at han skulle fått navnet alvevenn i en tid da alle i Númenor var alvevenner. Navnet Stjerne elsker er på Adûnaisk Gimilzîr.
841 Arabella
841 Arabella er en hovedbelteasteroide og et medlem av asteroidefamilien Flora. Den ble oppdaga den 1. oktober 1916 av Max Wolf fra Landessternwarte Heidelberg-Königstuhl i Heidelberg. Den er oppkalt etter tittelpersonen i Richard Strauss' opera Arabella.
Númenoreanske herskere
Tar-Elendil
Han giftet seg sent, og hans eldste barn var Silmariën, en datter, og den nest eldste var Isilmë, nok en datter. Silmariën ville ha blitt dronning ifølge prinsippet om at det eldste barnet skulle overta etter faren. Men denne loven var på den tiden forbeholdt menn, og derfor var det hans tredje barn, sønnen Tar-Meneldur, som ble konge etter sin far.
Han er den direkte forfaderen til alle de senere Herskere av Númenor gjennom sin sønn. Men gjennom sin eldste datter er Tar-Elendil direkte stamfar til:
Fra hans regjeringstid begynte Númenoreanerne å få kontakt med Midgard oftere. Det var i år 600 A.T. at Vëantur, kapteinen av kongens skip, seilte fra Númenor til Midgard for første gang. Kong Tar-Elendil døde i 751 A.T., i en alder av 401 år.
Tar-Meneldur
I J.R.R. Tolkiens fiktive verden, beskrevet i bl.a. Ringenes herre bøkene, var Tar-Meneldur (543–942 A.T., r. 740–883 A.T.) den femte kongen av Númenor. Hans opprinnelige navn var Írimon, som betyr skarp eller villig på Quenya; men som den ivrige astronomen han var, tok han navnet Tar-Meneldur (Elsker av himlene) da han ble kronet. Han var også kjent som Elentirmo (Stjernekikkeren''). Hans kongenavn på Adûnaisk ville antakelig ha vært Ar-Minûlzûr. Hans to eldre søstre var Silmariën og Isilmë.
Han etterfulgte sin far, Tar-Elendil, fordi lovene om hvem som skulle overta tronen etter kongen ennå ikke tillot en kvinne å regjere, eller at deres etterfølgere skulle ha et lovfestet krav til tronen. Hadde det ikke vært for denne loven, eller at den allerede var forandret, så ville det istedenfor Tar-Meneldur ha vært hans eldste søster Silmariën som hadde overtatt tronen etter deres far.
Tar-Meneldur giftet seg med Almarian, og de fikk tre barn:
I løpet av Tar-Meneldurs regjeringstid ble kontakten med menneskene i Eriador gjenopprettet, under veiledelse av alvene i Lindon, og deres herre Gil-galad. Tar-Meneldur oppmuntret sjøfarerne, og tillot sin sønn Aldarion til å opprett en laug for sjøfarere. Denne laugen ble med tiden en av de mektigste organisasjonene i Númenor. Mange sjøreiser ble også foretatt langs kysten av Midgard på denne tiden, og de første bosetningene ble også dannet der, om enn ikke permanent. Disse tidlige bosetningene ble senere kjernene til kongerikene Arnor og Gondor. Den gjenopprettede kontakten mellom Númenóreerne og deres fordums fjerne slektninger gjorde også at det Adûnaiske språket blandet seg inn i de innfødtes språk, og dette ble med tiden til Vestrønt. Dette skulle i senere tid vise seg å ha vært en av de største fordelene ved Númenors makt i Midgard.
Nær slutten av Tar-Meneldurs regjeringstid kom det rapporter om at ondskapen begynte å røre på seg øst i Midgard, og Gil-galad ba om hjelp fra Tar-Meneldur. Denne så at hans sønn Aldarion var mer klar over hvilke fare dette var, og var en mektig leder av menn, og derfor trådte til side for sin sønn lenge før det var ventet, og Tar-Aldarion overtok som Konge av Númenor.
På familiefronten prøvde Meneldur, og hans kone Almarian, så godt de kunne å megle mellom deres sønn, Aldarion, og hans forlovede, Erendis, som hadde glidd fra hverandre. For en tid greide de dette med hell, og Aldarion og Erendis ble gift, men så dro Aldarion til sjøs nok en gang. Det var i det lange fraværet i Midgard, at Erendis forlot hoffet og reiste til sitt eget hjem. Da Aldarion kom tilbake igjen, kunne selv ikke Meneldurs beste forsøk gjøre noe.
Meneldur døde i 942 A.T., i en alder av 399 år.
Tar-Minastir
I J.R.R. Tolkiens fiktive verden Midgard var Tar-Minastir (1474 – 1873 A.T., r. 1731 – 1869 A.T.) den 11. herskeren av riket Númenor. Han var sønnen av Isilmo og etterfulgte sin tante (som ikke hadde barn), den regjerende dronning av Númenor Tar-Telperiën, da hun døde. Han var selv sønnesønn av kong Tar-Súrion. Navnet hans betyr Tårn-våkter, noe som kanskje betyr Den vaktsomme.
Sauron invaderte Eriador far landområdet Calenardhon i år 1695 A.T. og riket Eregion falt. Sauron gikk videre mot Lindon og Kløvendal. I 1700 sendte Tar-Minastir en marinestyrke under Ciryaturs kommando for å hjelpe Lindon. Ciryaturs styrker stoppet Saurons hær ved elva Gwathló; og forsterkninger fra Lindon og Tharbad hjalp til med å slå Sauron i slaget ved Gwathló. Sauron trakk seg tilbake til Mordor i 1701 A.T..
Fra ca.1800 A.T., begynte noen Númenóreanere å etablere bosettinger i Midgard, blant annet i Umbar.
Han abdiserte i 1869 A.T. og ble etterfulgt av sin sønn Tar-Ciryatan.
Tar-Míriel
I J.R.R. Tolkiens fiktive verden, beskrevet i bl.a. Ringenes herre bøkene, var Míriel (3117–3319 A.T.) datter (og eneste barn) av kong Tar-Palantír, og derfor også den rettmessige arvingen til Númenors trone.
Tar-Palantir
I J.R.R. Tolkiens fiktive verden Midgard var Tar-Palantir (3035 – 3255 andre tideverv, r 3177 – 3255 A.T.) den 24. hersker av landet Númenor. Hans Adûnaiske navn var Ar-Inziladûn, som betyr Blomst av Vesten (eng.: Flower of the West).
Tar-Palantirs far, Ar-Gimilzôr, som han etterfulgte, var en motstander av valaene og alvene. Men Inzilbêth, dronningen (og Tar-Palantirs mor), lærte opp sin sønn til å bli en alvevenn.
Ar-Inziladûn tok makten i en tid med stort mørke i Númenor; helt siden Tar-Atanamir hadde alle kongene av Númenor vært motstandere av valaene. Tar-Palantir på den annen side, ønsket å gjøre godt igjen sine forfedres handlinger; og han pleide det Hvite treet og fulgte gamle skikker. Til tross for dette var det ikke noe svar fra valaene; og Eressëa kunne ikke bli sett fra Tar-Minastirs tårn.
Et navn på Quenya var innskrevet i skriftrullene, som det var i gamle skikker. Palantir er Quenya for langt seende, siden Palantir faktisk så at ødeleggelsen ville ramme Númenor hvis de fortsatte videre på den veien has nærmeste forfedre hadde styrt inn på. Hans datter, Míriel, var egentlig hans offisielle etterfølger og ville ha fulgt hans politikk videre, men hennes rettmessige plass som dronning av Númenor var ble røvet fra henne av hennes ektemann, Ar-Pharazôn.
Tar-Súrion
I J.R.R. Tolkiens fiktive verden Midgard var Tar-Súrion (1174 – 1574 A.T., r. 1394 – 1556 A.T.) den 9. herskeren av kongeriket Númenor. Han etterfulgte sin far Tar-Anárion som hadde hatt samme tittel. Tar-Súrion hadde to eldre søstere, men det ble sagt om disse at de ikke hadde noen interesse i å regjere, og derfor ble deres bror konge. Navnet hans betyr Vind-sønn.
Tar-Telemmaitë
Tar-Telemmaitë (2136 – 2526 A.T., r. 2386 – 2526 A.T.) var, i J.R.R. Tolkiens fiktive verden (beskrevet i bl.a. Ringenes herre og Silmarillion), den 15. herskeren av landet Númenor. Han etterfulgte sin far, Tar-Ancalimon, og ble i sin tid etterfulgt av sin datter, Tar-Vanimeldë. Navnet hans betyr Sølv-handet, noe som mynter på hans grådighet for det verdifulle metallet mithril.
Tar-Telperiën
I J.R.R. Tolkiens fiktive verden, beskrevet i bl.a. Ringenes herre bøkene, var Tar-Telperiën (1320–1731 A.T., r. 1556–1731 A.T.) den tiende herskeren, og den andre regjerende dronningen, av riket Númenor. Hun etterfulgte sin far, kong Tar-Súrion (som var konge enten fordi hans to eldre søstre ikke ønsket å regjere, eller fordi de var blitt tvunget til å si fra seg sin rett til tronen i deres ungdom av Tar-Ancalimë (deres bestemor)). Hun var oppkalt etter Telperion, Valinors hvite tre.
Tar-Telperiën regjerte i 175 år. Det var i løpet av hennes regjeringstid at Maktens ringer ble skapt, og Sauron beseiret Eriador. Det later til at hun gjorde lite for å stoppe disse hendelsene, og reagerte heller ikke på dem. Tar-Telperiën nektet å gifte seg, og fikk heller ingen barn. Hun ble derfor etterfulgt av Tar-Minastir, sønnen til hennes yngre bror, Isilmo (som antakelig var død allerede). Hun døde i år 1731 i det andre tidevervet, i en alder av 411 år.
Tar-Vanimeldë
I J.R.R. Tolkiens fiktive verden, beskrevet i bl.a. Ringenes herre bøkene, var Tar-Vanimeldë (2277–2637 A.T., r. 2526–2637 A.T.) den 16. herskeren, og den tredje regjerende dronningen av landet Númenor. Hun var datter og arving til Tar-Telemmaitë. Hun var ikke særlig interessert i å regjere, og overlot derfor de dagligdagse kongelige pliktene til sin ektemann, adelsmannen Herucalmo. Hennes navn betyr Vakker Elskede.
Tar-Vanimeldë regjerte i 111 år. Da hun døde i 2637 i det andre tidevervet, i en alder av 360 år, skulle kronen og makten ha gått videre til hennes sønn Tar-Alcarin, men mannen Herucalmo ranet til seg tronen og regjerte i tjue år som kong Tar-Anducal. Hans regjeringstid er ikke regnet for å være legal, og er derfor ikke regnet med i de offisielle listene, hvor Tar-Vanimeldë blir etterfulgt direkte av sin sønn Tar-Alcarin.
Valdamir Nólimon
Vardamir Nólimon (61 – 471 A.T., r 442 A.T.) er en fiktiv karakter fra J.R.R. Tolkiens litterære verk om Midgard. Hans første navn betyr Juvel av Varda, og det andre navnet betyr Mest-lært; formen ville vært Zimravrati i Adûnaisk. Han var det eldste barnet av Elros Tar-Minyatur, og var dermed arving til riket Númenor og var kjent som en eksepsjonell student som bare ønsket å studere og ikke å styre. Da Elros døde trådte Vardamir umiddelbart til side til fordel for sin sønn Tar-Amandil. Han blir regnet som den andre kongen av Númenor selv om han bare styrte i under ett år. Han døde i år 471 i det andre tidevervet, i en alder av 410 år. Han hadde fire barn:
Matnatprat
MatNatPrat er den uavhengige studentavisen ved Det matematisk-naturvitenskapelige fakultet, Universitetet i Bergen (forkortet matnat).
Avisens mål er å gi leserne våre en god blanding av studentpolitisk, faglig og sosialt stoff, rettet i hovedsak mot studentmassen, men også til en viss grad mot næringslivet.
MatNatPrat drives på frivillig basis av omtrent 25 studenter, og har to publikasjoner hvert semester med et opplag på 1000. Avisen er tilgjengelig ved alle institutter tilhørende det matematisk-naturvitenskapelige fakultet, i tillegg til Studentsenteret.
I januar 2015 tok Ida Jahren Herud over som ansvarlig redaktør for avisen, før Anja Lindgaard Molnes overtok som redaktør for perioden mars 2016-2017.
Avisen ledes i hovedsak av styret, som er sammensatt av ansvarlig redaktør, nestleder, journalistansvarlig, grafisk ansvarlig, økonomisk ansvarlig, annonseansvarlig og PR-ansvarlig. Styret, i tillegg til ansvarlig redaktør, velges demokratisk ved åpent valg en gang i året.
MatNatPrat holder til i første etasje i Realfagbygget i Allégaten 41 i Bergen.
Nina Badrić
Nina Badrić (født 4. juli 1972 i Zagreb i Kroatia) er en kroatisk musiker.
Hun startet å synge for jentekoret Zvjezdice da hun var ni år. Med koret fikk hun mange reiser og spilte dessuten inn flere album. Koret sang hovedsakelig gospel og Badrić fikk erfaring som solist i sin tid med koret.
Da hun var 20 år gammel ble hun med i den første Crovision (Melodi Grand Prix i Kroatia) og endte på en åttendeplass med sangen «Ostavljem te». Like etter spilte hun inn albumet Godine nestvarne. Albumet ble ingen salgshit, men hun startet et samarbeid med produsenten Zoran Škugor og dro til London for å spille inn albumet Personality. Dette ble det mest solgte albumet i Kroatia i 1997 og 1998. Hun vant også to Porin-priser (kroatiske Spellemann) og Rose of Večernji list blant flere priser. Med sin versjon av I'm so excited fra det albumet, toppet hun listene fem måneder i Italia, Frankrike og Spania noe som gjorde henne til den første kvinnelige kroatiske artisten med internasjonal suksess. Hun har blant annet opptrådt og samarbeidet med East 17 og Joselyn Brow.
Hennes neste album, Unique, solgte meget bra over hele tidligere Jugoslavia. Den påfølgende turneen ble solgt ut og avsluttet i Sarajevo. Hun var den mest populære artisten i tidligere Jugoslavia det året. Etter dette har hun utgitt to studioalbum til. I 2004 vant hun totalt fem Porin priser bl.a. årets album (Ljubav), årets sang (Čarobno jutro) og beste kvinnelige artist og befestet sin posisjon som en av de mest populære artistene i det tidligere Jugoslavia. I Kroatia og resten av Europa blir hun utgitt på Aquarius Records i Serbia og Montenegro og deler av tidligere Jugoslavia er hun utgitt på City Records.
Vikingarna
Vikingarna er et svensk danseband stiftet i 1958, oppløst i 2004 etter en omfattende avskjedstur og reformert i 2016. Bandet ble stiftet av Claes Johansson under navnet Jicco & the Vikings. I 1961 endret de navn til Vikings og i 1973 til Vikingarna. I 1974 kom bandet for første gang inn på Svensktoppen med sangen «På världens tak». Det store gjennombruddet på listen fikk de året etter med sangen «Du gav bara löften», og samme år mottok de sin første gullplate. I forbindelse med utgivelsen av albumet Kramgoa låtar 7 i 1979 overtok Christer Sjögren som vokalist etter Stefan Borsch. I 2000 spilte Vikingarna inn sitt første av tre tyskspråklige album under navnet Vikinger og oppnådde en viss popularitet i Tyskland, Sveits og Østerrike.
Aurangabad
Aurangabad er navnet på flere steder i India.
Vikingarna
I forbindelse med oppløsningen holdt bandet avskjedskonsert for over 7000 publikummere 3. juli 2004 i Arvika. På konserten opptrådte både Christer Sjögren og Stefan Borsch. Bandet hadde da gitt ut over 40 album, solgt over 11 millioner eksemplarer og mottatt en rekke platetrofeer i både Sverige og Norge. Bandet mottok dessuten den svenske musikkprisen Grammis i 1988 og 1991.
Augsburg College
Skolepengene ved Augsburg var i 2006 på 23 422 dollar. Det tildeles eksamener helt opp til doktorgrad (ph.d.). Fagkretsen omfatter tradisjonelle liberal arts-studier innen humanistiske fag, samfunnsvitenskapelige fag, musikk og klassiske naturvitenskaper. Det tildeles også Master of Business Administration.
Matsuo Basho
Matsuo Bashō (japansk: 松尾芭蕉, født 1644, død 28. november 1694) var kunstnernavnet til en japansk dikter i Edo-perioden. Han er ofte kreditert for å ha perfeksjonert haikudiktingen, men mens han levde var Bashō mest kjent som en dyktig dikter av haikai no renga, halvkomiske verselenker som vanligvis ble laget av flere diktere sammen.
I vår tid er Bashō hovedsakelig kjent for de elegante haikuene han skrev. Han utviklet diktformen fra det morsomme, underholdende verset til seriøs kunst med inspirasjon fra zen-buddhismen. Egentlig var ikke diktene hans rene haiku, men de første tre linjene fra lengre renga. De har likevel blitt samlet og publisert som haiku flere ganger, og har hatt sterk innflytelse på senere diktere, som Kobayashi Issa og Masaoka Shiki. Mange av dem er òg oversatt til norsk.
Et av de mest kjente diktene til Bashō, om frosken i den gamle dammen (boksen), er holdt frem som et av mesterverkene innen haikudikting, og er kanskje blitt det best kjente diktet av denne typen.
Navn
«Matsuo» var familienavnet til dikteren, men han er vanligvis bare kalt «Bashō», uten etternavnet. Han var kjent som Kinsaku som barn, og senere som Munefusa. Han tok mange kunstpseudonymer i livet sitt. Et tidligere pseudonym, Tosei, betyr ferskenkart (eller fersken i blått), og er en hyllest til den kinesiske dikteren Li Po: Navnet Li Po betyr plomme i hvitt. Han tok navnet bashō, som betyr banantre, fra et tre en elev gav ham og plantet i nærheten av hytta der han bodde. Historien forteller at klimaet var for kaldt til at dette treet bar frukt, og at han mente å kalle frem bildet av en ubrukelig dikter med dette.
Vestlige stavemåter for Basho er uvanlige, men kan inkludere Matuo Basyou, når man bruker Nihon-shiki, eller Matuwo Baseu om man bruker en transliterasjon som svarer mer nøyaktig til stavingen som var i bruk på hans tid.
Basho på norsk
Ingen av bøkene hans er oversatt til norsk i sin helhet, men haiku av Basho finnes blant annet følgende steder:
Svendborg kommune
Svendborg kommune er en dansk kommune i Region Syddanmark, på øyen Fyn, etablert i forbindelse med Kommunalreformen i 2007. Kommunen er en sammenslåing av Egebjerg kommune, Gudme kommune og Svendborg kommune (1970–2006).
Den tidligere kommunen (1970–2006) lå i Fyns amt og hadde et areal på 172,8 km² med i alt 42 986 innbyggere i 2003. Den bestod av kommunesenteret – byen Svendborg – og den omkringliggende landsbygd samt øyene Tåsinge, Thurø, Drejø, Hjortø og Skarø i den Sydfynske skjærgården.
Den 15. november 2005 ble kommunestyret valgt, med Venstres Lars Erik Hornemann fra Gudme kommune som etterfølger for avtroppende borgermester Jørgen Henningsen. I 2006 fungerte de nyvalgte medlemmer som sammenslåingsudvalg, og fra 1. januar 2007 som den nye kommunens kommunalbestyrelse (kommunestyre).
Kommunestyrets sammensetning
Resultat Kommunal- og regionsrådsvalg 2021:
Marika Lejon
Marika Lejon (født 3. oktober 1984 i Stavanger) er en norsk medieviter og artist.
Lejon er utdannet ved Universitetet i Oslo i medievitenskap, hvor hun tok mastergrad høsten 2010. Hun er også utdannet ved Norges idrettshøgskole og i juni 2012 avsluttet hun utdanning på NTNU i Gjøvik innen webproduksjon. Siden 2007 har hun arbeidet som journalist og redaktør for flere magasiner og nettsider.
Bakgrunn som artist
Lejon begynte å komponere musikk som seksåring. Før hun begynte å opptre på TV, deltok hun i blant annet NM i rock 2000 (finale på Rockefeller i Oslo, hvor hun ble kåret som beste vokalist), By:larm 2002 (yngste deltaker).
Lejon ga ut sin første singel, To Milan, i 2004. Hun deltok i Kjempesjansen høsten 2006 med den egenkomponerte sangen «Again» og sigøynervisen «Nane Tsocha». Hun deltok i Melodi Grand Prix 2007 med sangen «Perfect Sin», som var skrevet av svenske Adam Alvermark. Deretter deltok hun i Norske Talenter på TV2. Hun platedebuterte i 2009 med musikkalbumet My Fire. I 2015 kom Lejon ut med sitt andre album "Before Death", med mer preg av elektronika-pop og rock.
I 2011 deltok hun for andre gang i Melodi Grand Prix med den egenkomponerte låten «Hungry for You». Ifølge henne selv ble låten til da hun skrev masteroppgaven, og lengtet etter dans og latter.
Hun har i deltatt i programmet Charterfeber på TV3 i 2011.
Priser
11. juni 2018 mottok Lejon Dixi-prisen, utdelt av barne- og likestillingsminister Linda Hofstad Helleland. Lejon mottok prisen på vegne av Kvinnefronten, hvor hun sitter i styret. Hun er redaktør og prosjektleder i prosjektet "Jeg er et mørketall". Dette er en plattform hvor overgrepsutsatte kan dele sine historier anonymt.
Phronima solitaria
Phronima solitaria er en art av frittsvømmende, storøyde amfipoder. De ser ut som små gjennomsiktige reker. De finnes mest på store dyp, og er ca. 2,5 cm lange. Phronima spiser dyreplankton.
Arten lever i Atlanterhavet.
Jorge Alejandro Castro
Jorge Alejandro Castro Salazar (født 11. september 1990) er en fotballspiller fra Costa Rica som spiller for CS Heredianp.
Castro deltok med under Copa América 2011, men uten å få spilletid. Han gikk fra Deportivo Saprissa til og spill i Eliteserien før -sesongen.
Anne Schröder
Anne Schröder (født 11. september 1994) er en tysk landhockeyspiller.
Hun representerte Tyskland under Sommer-OL 2016 i Rio de Janeiro, der hun tok bronse i kvinnenes turnering.
Pak Il-chol
Pak Il-chol (født 26. mars 1996) er en nordkoreansk langrennsløper. Han representerte landet sitt i Vinter-OL 2018 i Pyeongchang, der han kom på 107.-plass på 15 km fristil.
Idrettskarriere
Han deltok i et FIS-renn i Russland i april 2017, der han kom på 92.-plass på 10 km fristil.
Lisa Schütze
Lisa Schütze (født 5. oktober 1996) er en tysk landhockeyspiller.
Hun representerte Tyskland under Sommer-OL 2016 i Rio de Janeiro, der hun tok bronse i kvinnenes turnering.
Endor (måne)
Endor er en fiktiv måne fra Star Wars-universet.
Månen er en av gasskjempen Endors måner, og ligger ute i de ytre territoriene. Månen er dekket av jungelvegetasjon, hvor det blant annet lever ewoker.
Historie
Det mest kjente ved månen er at det var åstedet for slaget som i praksis avgjorde borgerkrigen – samt drepte keiseren og Darth Vader.
På grunn av sin avsidesliggende plassering i galaksen ble Den andre Dødsstjernen bygd i bane rundt månen, mens det på selve månen ble plassert en stor og kraftig skjoldgenerator som skulle beskytte kampstasjonen under byggingen.
For å gjøre slutt på borgerkrigen lot keiseren rebellene få vite dette, og satte med det opp en felle som skulle bli til det viktigste slaget i hele borgerkrigen. Ting gikk imidlertid ikke helt som forventet for keiseren.
Nøkkelen til å vinne slaget for opprørerne lå i å ødelegge skjoldgeneratoren, da den ufullendte kampstasjonen ville være ferdig uten. Dette trodde keiseren aldri kunne skje, men ved hjelp av de innfødte ewokene klarte general Han Solo dette. Dermed var det fritt fram i rommet for general Lando Calrissian og admiral Ackbar til å fly inn og ødelegge supervåpenet, noe som altså ble gjort – disse hendelsene er blitt kjent som slaget ved Endor.
Prime Cuts
Prime Cuts er det første samlealbumet fra Lava, utgitt i 1985.
Fylkesvei 871
Før 1. januar 2010 var veien del av riksvei 94.
Iskollbreen
Iskollbreen er en isbre på Spitsbergen, Svalbard. Den er en ca. 1 km lang bre som går fra Hesselbergaksla (661 m) i sør, og renner nordvestover og inn i Berzeliusdalen nord for Van Mijenfjorden, vest i Nordenskiöld Land. Hele breen ligger i Nordenskiöld Land nasjonalpark.
Breen er oppkalt etter det nærliggende fjellet Iskollen (602 moh).
Banehaugvegen (Molde)
Banehaugvegen er en gate i Molde kommune i Møre og Romsdal. Gaten starter i Fannestrandvegen og går nordøstover. Gaten har fått navn etter området Banehaugen, som igjen har navn etter en gammel reperban som gikk i området.
Gaten møter Hans Thiis Møllers gate og Batian Widths gate før den ender i Moldegårdsvegen.
DethAlbum
DethAlbum er det første albumet til det fiktive heavy metal-bandet Dethklok, fra tegneserien Metalocalypse. I tegneserien har bandet gitt ut flere andre album, men DethAlbum er det eneste albumet som har kommet i salg i virkeligheten, og er en slags filmmusikk fra serien. I 2008 ble albumet gitt ut som samleobjekt på vinyl i et begrenset opplag, med en eksklusiv remix av sangen «Go Into the Water» som bonusspor.
Augustana College
Augustana College er navnet på to høyskoler i USA, begge grunnlagt av skandinaviske innvandrere i 1860:
Mimodorcadion
Mimodorcadion er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Bernard Tomic
Bernard Tomic (født 21. oktober 1992) er en australsk tennisspiller. Han representerte landet sitt under Sommer-OL 2012 i London, der han ble utslått i første runde i singel.
Har har vunnet fire titler på ATP-touren og har en kvartfinale fra Wimbledon som beste Grand Slam-resultat.
Trompetsopper
Trompetsopper (Craterellus) er en slekt i kantarellfamilien, nært beslektet med kantarellene. Flere arter har de siste årene blitt flyttet fra kantarellslekten til trompetsoppslekten, som følge av nye analysemetoder for klassifisering av sopp.
Som kantarellene har trompetsopper ribber i stedet for skiver. Hos noen arter blant trompetsoppene er dette ribbelaget utydelig, og undersiden virker mer eller mindre glatt. De har typisk tynne vegger i fruktlegmene, og er derfor meget godt egnet til tørking. Trompetsoppene er i likhet med kantarellene gode matsopper.
I Norge er traktkantarell, gul trompetsopp og svart trompetsopp blant de mest kjente artene i trompetsoppslekten.
East Village Other
The East Village Other (ofte forkortet til EVO) var en amerikansk undergrunnsavis i New York i løpet av 1960-tallet. Det ble grunnlagt på slutten av 1965 av Walter Bowart, Ishmael Reed (som ga navn til avisen), Allen Katzman, Dan Rattiner (av den ukentlige lokalavisen Dan's Papers), Sherry Needham og John Wilcock. Avisen hadde en fargerik psykedelisk layout som ble et særegent trekk på tidens amerikanske undergrunnsaviser. EVO gikk inn tidlig på 1972.
Avisen var blant de første motkulturelle nyhetsaviser som oppsto etter Los Angeles Free Press som hadde kommet i omløp noen få måneder tidligere. EVO var en av de grunnleggende medlemmer av Underground Press Syndicate, et nettverk som tillot andre medlemsaviser fritt å trykke hva som helst fra hverandres aviser. I Norge var undergrunnsavisen Gateavisa medlem av det samme forbundet.
EVO var en viktig publikasjon var undergrunnens tegneseriebevegelse, og trykket striper og serier av tegnere som Trina Robbins, Spain Rodriguez, Art Spiegelman og Kim Deitch før undergrunnshefter med serier oppsto som et eget medium i San Francisco med den første utgivelsen av Robert Crumbs Zap Comix. I 1968 utga EVO en tabloid bestående av tegneserier av Spain, Zodiac Mindwarp.
Gothic Blimp Works
I løpet av 1969 utga EVO åtte utgaver av Gothic Blimp Works, en tabloid som utelukkende besto av tegneserier og en del fargetrykk. Det markedsførte seg som "the first Sunday underground comic paper", noe som på norsk blir "det første søndagsundergrunnstegneserieavis". Det henspiller på den amerikanske tradisjonen med et tegneseriebilag i farger som ble trykket i søndagsavisene. Vaughn Bodé var grunnleggeren og redaktør av de to første heftene som hadde serier av Bodé, Deitch, Spain, Spiegelman, Joel Beck, Roger Brand, Crumb, Jay Lynch, Larry Todd og S. Clay Wilson. Da Bhob Stewart tok over som redaktør med det tredje heftet introduserte han en rekke av tegneserietegnere, blant annet Larry Hama, Michael Kaluta, George Metzger, Ralph Reese, Steve Stiles og Bernie Wrightson. Etter Stewarts korte innhopp overtok Kim Deitch redigeringen og bestemte utvalget i de gjenværende heftene.
Charlotte Stapenhorst
Charlotte Stapenhorst (født 15. juni 1995) er en tysk landhockeyspiller.
Hun representerte Tyskland under Sommer-OL 2016 i Rio de Janeiro, der hun tok bronse i kvinnenes turnering.
EFL League One 2020/21
EFL League One 2020–2021 begynte 12. september 2020. De lagene som rykket ned fra EFL Championship 2019/20 var, og , og de som rykket opp fra EFL League Two 2019/20 var , ,  og.
vant serien og rykket opp til 2021/22 sammen med, , , og  spiller kvalifisering om den siste opprykksplassen. ,, og  rykket ned til EFL League Two 2021/22.
842 Kerstin
842 Kerstin er en asteroide i det ytre av hovedbeltet. Den ble oppdaga den 1. oktober 1916 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.
Rachel Homan
Rachel Homan (født 5. april 1989) er en canadisk curlingspiller fra Ottawa. Hun har tatt tre medaljer som skip for det canadiske laget under verdensmesterskap i curling, en av hver valør. Hun var også skip for det canadiske laget under OL i Pyeongchang i 2018 der hun ledet det første canadiske curlinglaget som ikke har nådd sluttspillet i et OL.
Odontria
Odontria er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små, bunlige oldenborrer. Oversiden er fløyelsaktig og kledt med lange, oppstående hår.
Levevis
Larvene lever i jorden, utviklingen tar ett år. De voksne billene klekkes på høsten (april -mai) og har en lang aktivitetsperiode (til februar), med en dvaleperiode om vinteren. De flyr i skumringen når temperaturen er høyere enn 6-7 grader. De voksne billene gnager på planter, blant annet ulike gress og kløver.
Utbredelse
Arten lever i New Zealand.
Ferjesambandet Rotsund–Havnnes–Uløybukt
Ferjesambandet Rotsund–Havnnes–Uløybukt trafikkerer Rotsundet i Troms. Det betjener ferjekaiene Rotsund på fastlandet og Hamnnes på Uløya i Nordreisa kommune, og Uløybukta i Skjervøy, også på Uløya. Sambandet drives av Torghatten Nord.
Om hverdagen blir sambandet betjent av MF «Uløytind» 11 ganger daglig.
Erik Østerud
Erik Østerud (født 1936 ) er en norsk litteraturforsker.
Liv
Østerud ble cand. philol. i 1964 og var deretter norsk lektor ved Aarhus universitet, hvor han fra 1968 var universitetslektor. I 1997 ble han professor i nordisk litteratur ved NTNU.
Østerud har blant annet skrevet om Dag Solstad og Henrik Ibsen.
Pseuderos
Pseuderos er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore (gjerne 10-15 millimeter), fargerike trebukker. I alle fall noen av artene etterligner giftige biller i familien rødvinger (Lycidae). Disse billene har forholdsvis tynt hudpanser, og er gjerne farget i gult eller rødt og svart. Hodet er forholdsvis lite, antennene lange og slanke. Pronotum er bredere enn langt, rundet foran og på sidene. Dekkvingene utvider seg gjerne bakover slik at kroppen får et trekantet omriss. De er nokså flate og har noe opphøyde lengderibber.
Utbredelse
Slekten er utbredt i Afrika inkludert Madagaskar.
Systematisk inndeling
Slektslisten følger.
The Rhythm of Love
The Rhythm of Love er det femte studioalbumet fra Lava, utgitt i 1990. Albumet lå 6 uker på VG-lista og endte med 6.-plass som beste plassering. Eyþór Gunnarsson fra Mezzoforte står for mye av keyboardarbeidet på denne plata.
George Santayana
George Santayana (født Jorge Agustín Nicolás Ruiz de Santayana y Borrás 16. desember 1863 i Madrid, død 26. september 1952 i Roma) var en spansk filosof, poet, professor og forfatter.
Han vokste opp og utdannet seg i USA, og så på seg selv som amerikaner, men beholdt sitt spanske statsborgerskap hele livet. Som 48 åring forlot han stillingen sin som professor på Harvard University og reiste til Europa, for å ikke returnere igjen.
Santayana er kjent for sine utsagn: «Those who cannot remember the past are condemned to repeat it» (De som ikke kan huske historien er dømt til å gjenta den) og «Only the dead have seen the end of war» (Kun de døde har sett slutten på krigen)
Kong Olav Vs 100-årsmedalje
Kong Olav Vs 100-årsmedalje er en medalje som ble innstiftet til minne om hundreåret for kong Olav Vs fødsel (1903). Hundreårsminnet ble feiret 2. juli 2003. Medaljen rangerer som nummer 37 i rekken av offisielle norske utmerkelser.
Utførelse
Medaljen er i sølv og har en diameter på 28 mm. Den bærer på avers kong Olavs venstrevendte portrett. Kongen er avbildet uten krone. Portrettet er omgitt av omskriften «OLAV • V • NORGES • KONGE •». Revers viser kongens monogram. Medaljongen har en kongekrone på toppen.
Medaljen er opphengt i et rødt bånd ved hjelp av to rette strenger. Medaljebåndet har en sølvspenne med innskriften «1903–2003». Medaljens utforming er i hovedsak lik Kong Olav Vs minnemedalje og Kong Olav Vs jubileumsmedalje 1957–1982, men medaljene er utstyrt med båndspenne med forskjellige innskrifter.
Kongeportrettet er ved myntgravør Øivind Hansen.
Bastian Dahls veg
Bastian Dahls veg er en gate i Molde kommune i Møre og Romsdal. Gaten starter i Lars Dahles veg og går østover. Den har fått navn etter forfatteren Bastian Dahl, som var fra byen. Han er også kalt «Molde-turismens far», da han skrev bøker om Molde og Romsdal som turistattraksjon på 1800-tallet.
Kong Olav Vs 100-årsmedalje
Tildeling
Kong Olav Vs 100-årsmedalje ble tildelt medlemmer av kongefamilien, hoffet og personer med tilknytning til kong Olav. Det ble utdelt omkring 300 medaljer.
Bastian Dahls veg
Gaten går like øst for Langmyra skole og ender i Langmyrvegen.
843 Nicolaia
843 Nicolaia er en hovedbelteasteroide. Den ble oppdaga den 30. september 1916 av Holger Thiele fra Hamburger Sternwarte i Hamburg-Bergedorf. Den er oppkalt etter Thieles far Thorvald Nicolai Thiele, som selv var astronom, så vel som matematiker.
Tommerup
Tommerup er en by i Assens kommune på Fyn i Danmark. I perioden 1970–2006 var byen administrasjonssenter i Tommerup kommune.
Dorsten
Dorsten er en by i Tyskland i delstaten Nordrhein-Westfalen med rundt 80 000 innbyggere. Byen ligger i kreisen Recklinghausen nord i Ruhrområdet ved elven Lippe og Wesel-Datteln-kanalen.
Historie
I 1940-årene ble etniske tyskere forvist av Sovjetunionen fra Rybnik i Øvre Schlesien i Polen til Dorsten. I 1994 ble Rybnik og Dorsten venskapsbyer.
Augustana College (Illinois)
Augustana College er en privat, luthersk høyskole i Rock Island, delstaten Illinois i USA. Rektor siden oktober 2003 er Steven C. Bahls.
Skolen ble grunnlagt i 1860 av skandinaviske innvandrere. Første rektor var svensken Lars Paul Esbjörn, som dannet høyskolen etter brudd med den øvrige ledelse ved det nåværende Augustana College i Sør-Dakota.
Ved Augustana studerer 2 463 studenter (2006), og skolepengene er US$ 24 924. Det undervises opp til graden Bachelor i klassiske liberal arts-fag, inklusive sykepleier- og lærerutdanning.
Augsburger Panther
Augsburger Panther er en ishockeyklubb fra Augsburg. Klubben spiller i den tyske ishockeyligaen Deutsche Eishockey Liga og var et av lagene som var med da ligaen ble stiftet i 1994. Klubbens største suksess var i 2010 da de ble tysk mester. Klubbens hjemmebane er Curt-Frenzel-Stadion.
Valentina Artemjeva
Valentina Jevgenjevna Artemjeva (russisk: Валентина Евгеньевна Артемьева, født 8. desember 1986) er en russisk svømmer og som ble europamester på kortbane på 50 og 100 m brystsvømming i 2008.
Hannah Krüger
Hannah Krüger (født 4. september 1988) er en tysk landhockeyspiller.
Hun representerte Tyskland under Sommer-OL 2016 i Rio de Janeiro, der hun tok bronse i kvinnenes turnering.
Byavisen Bergen
Byavisen var en partipolitisk uavhengig, reklamefinansiert gratisavis som kom ut hver tirsdag i Bergen, og hadde et opplag på i overkant av 100,000 hver uke (2012). Avisen ble etablert i 1984 som Annonse Avisen, men skiftet navn til Byavisen i 2002. Hans Petter Thomassen var eier. Første redaktør i Annonse Avisen var Johan Nicolay Leganger. . Den ble distribuert til alle husstander i Bergen, og delvis også på Sotra og på Askøy. I tillegg ble den også lagt ut på en del offentlige steder i Bergen sentrum.